ХАБАРЛАМА

Қазақстан Республикасы, 010000, Астана қаласы, Қабанбай батыр даңғылы, 17-үй мекенжайында орналасқан «ҚазМұнайГаз» Барлау Өндіру» акционерлік қоғамы (бұдан әрі - Қоғам) осымен өз акционерлерін Қоғам тарату комиссиясының акционерлердің кезектен тыс жалпы жиналысын (бұдан әрі – Жиналыс) шақыру туралы қабылдаған шешімі жөнінде хабардар етеді, ол Қазақстан Республикасы, 010000, Астана қ., Қабанбай батыр даңғылы, 17-үй, мәжіліс залы, 3-қабат мекенжайы бойынша 2023 жылғы 28 сәуір күні, 10 сағат 00 минутта Астана қаласында келесі күн тәртібімен өткізіледі:

**1. «ҚазМұнайГаз» БӨ» АҚ-ның аралық таратылу теңгерімін бекіту туралы**

Жиналыс қатысушыларын тіркеуді бастау уақыты – 09 сағат 00 минут, 2023 жылғы 28 сәуір.

Жиналыс қатысушыларын тіркеуді аяқтау уақыты – 09 сағат 45 минут, 2023 жылғы 28 сәуір.

Кворум болмаған жағдайда, Жиналыс 2023 жылғы 2 мамыр күні, 10 сағат 00 минутта осы күн тәртібімен, осы мекенжайда қайта өткізіледі.

Жиналысқа қатысуға құқығы бар акционерлер тізімін жасау күні – 2023 жылғы 28 наурыз, 00 сағат 00 минут.

Жиналыс күн тәртібінің мәселесі бойынша материалдар Жиналысты өткізу күніне дейін 10 күн бұрын Астана қаласы, Қабанбай батыр даңғылы, 17-үй, 12-қабат, 1212-кабинет мекенжайы бойынша орналасқан Қоғамның ғимаратында, жұмыс күндері сағат 9.00-ден бастап 18.30-ға дейін, сондай-ақ [www.kmgep.kz](http://www.kmgep.kz) сайтында акционерлердің танысуы үшін қолжетімді болады. Қоғам акционерінің сұранысы болған жағдайда, Жиналыс күн тәртібінің мәселелері бойынша материалдар сұранысты алған күннен бастап 3 күн ішінде сол акционерге жіберіледі, бұл ретте құжаттардың көшірмелерін дайындау және құжаттарды жеткізу шығындарын акционер төлейді.

Жиналысты өткізу тәртібі:

- Жиналыс келген акционерлерді (олардың өкілдерін) тіркегеннен кейін ашылады. Акционердің өкілі Жиналысқа қатысуға және дауыс беруге уәкілеттігін растайтын сенімхат ұсынуы тиіс. Тіркеуден өтпеген акционер (акционердің өкілі) кворумды анықтауда ескерілмейді және дауыс беруге құқығы жоқ;

- артықшылықты акциялардың меншік иесі болып табылатын акционер Жиналысқа қатысып, онда қаралатын мәселелерді талқылауда қатысуға құқылы;

- Жиналысқа шақырылған тұлғалар қатыса алады, бұл ретте ондай тұлғалар Жиналыс төрағасының рұқсатымен Жиналыста сөз сөйлеуге құқылы;

- Жиналыс, кворум болған жағдайда, жарияланған уақытта ашылады;

- Жиналыс Жиналыс төрағасының сайлауын өткізеді. Қоғам тарату комиссиясының хатшысы Жиналыстың хатшысы болып табылады;

- Жиналыс өз жұмысында үзіліс жасау туралы және жұмысының мерзімін ұзарту туралы, оның ішінде Жиналыс күн тәртібінің мәселесін қарауды келесі күнге ауыстыру туралы шешім қабылдауға құқылы;

- Жиналыс күн тәртібінің мәселесі қаралып, ол бойынша шешім қабылданғаннан кейін ғана жабық деп жариялана алады.

Жиналысты өткізудің өзге мәселелері Қазақстан Республикасының «Акционерлік қоғамдар туралы» Заңында және Қоғамның жарғысында белгіленген.

Күн тәртібінің мәселелері бойынша сырттай дауыс беру көзделмеген.

Жиналыс Қазақстан Республикасының «Акционерлік қоғамдар туралы» Заңының 35-52-баптарына сәйкес өткізіледі.